CELEX: 62010CB0204
Language: lt
Date: 2010-11-23 00:00:00
Title: Byla C-204/10 P: 2010 m. lapkričio 23 d. Teisingumo Teismo nutartis byloje Enercon GmbH prieš Vidaus rinkos derinimo tarnybą (prekių ženklams ir pramoniniam dizainui), Hasbro, Inc. (Apeliacinis skundas — Bendrijos prekių ženklas — Reglamentas (EB) Nr. 40/94 — 8 straipsnio 1 dalies b punktas — Žodinis prekių ženklas ENERCON — Žodinio prekių ženklo TRANSFORMERS ENERGON savininko protestas — Atsisakymas registruoti — Galimybė supainioti)

19.3.2011   
            
            
               LT
            
            
               Europos Sąjungos oficialusis leidinys
            
            
               C 89/3
            
         2010 m. lapkričio 23 d. Teisingumo Teismo nutartis byloje Enercon GmbH prieš Vidaus rinkos derinimo tarnybą (prekių ženklams ir pramoniniam dizainui), Hasbro, Inc.
   
   (Byla C-204/10 P) (1)
   
   (Apeliacinis skundas - Bendrijos prekių ženklas - Reglamentas (EB) Nr. 40/94 - 8 straipsnio 1 dalies b punktas - Žodinis prekių ženklas ENERCON - Žodinio prekių ženklo TRANSFORMERS ENERGON savininko protestas - Atsisakymas registruoti - Galimybė supainioti)
   2011/C 89/05
   Proceso kalba: anglų
   
      Šalys
   
   
      Apeliantė: Enercon GmbH, atstovaujama baristerio J. Mellor, Rechtsanwalt R. Böhm
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis, Hasbro, Inc.
   
   
      Dalykas
   
   Apeliacinis skundas dėl 2010 m. vasario 3 d. Bendrojo Teismo (šeštoji kolegija) sprendimo Enercon prieš VRDT (T-472/07), kuriuo Bendrasis Teismas atmetė žodinio prekių ženklo „ENERCON“ paraišką 16, 18, 24, 25, 28 ir 32 klasių prekėms pateikusio asmens ieškinį, kuriuo prašyta panaikinti 2007 m. spalio 25 d. Vidaus rinkos derinimo tarnybos (VRDT) ketvirtosios apeliacinės tarybos sprendimą R 959/2006-4, kuriuo buvo atmestas pareiškėjo skundas dėl protestų skyriaus sprendimo, kuriuo atsisakyta registruoti minėtą prekių ženklą vykstant protesto procedūrai, kurią pradėjo Bendrijos žodinio prekių ženklo „TRANSFORMERS ENERGON“ 16, 18, 24, 25, 28, 30 ir 32 klasių prekėms bei neregistruotų prekių ženklų „TRANSFORMERS ENERGON“ ir „ENERGON“, kurie Jungtinėje Karalystėje naudojami panašioms prekėms, savininkas — Reglamento (EB) Nr. 40/94 8 straipsnio 1 dalies c punkto pažeidimas
   
      Rezoliucinė dalis
   
   
               1.
            
            
               Atmesti apeliacinį skundą.
            
         
               2.
            
            
               Priteisti iš Enercon GmbH bylinėjimosi išlaidas.
            
         
      (1)  OL C 179, 2010 7 3.